Bugsy Malone

Bugsy Malone er en britisk musikalfilm og gangsterparodi fra 1976, regissert av Alan Parker i sin spillefilmdebut.

 Handling 
Filmen åpner i forbudstiden i USA. En gangster, Fat Sam, presenterer seg selv for Bugsy Malone, en bokse-promotør uten penger. Fat Sam er bekymret for at hans største rival Dandy Dan kommer til å ta kontroll over området. Blousey Brown, en ambisiøs sanger, dukker opp til en audition. Men Sam er alt for distrahert til å se henne. Fat Sam blir raidet av Dandy Dans håndlangere, som ødelegger stedet. De fortsetter å angripe Fat Sams imperium. Fat Sam sender alle sine tilgjengelige medlemmer, unntatt Knuckles, for å se om de kan spore opp våpen som ble brukt. De blir tatt i bakhold i et vaskeri og drept av Dandy Dans gjeng.

Bugsy vender tilbake til Fat Sam for å arrangere en ny audition for Blousey. Fat Sams kjæreste, Tallulah, førter med Bugsy. Selv om Bugsy avviser flørtingen hennes, blir Blousey misunnelig. Fat Sam ansetter Bugsy for å følge ham til et møte med Dandy Dan. Møtet er en felle, men Bugsy hjelper Fat Sam å komme seg unna. Bugsy og Blousey har en romantisk utflukt ved en innsjø. Bugsy lover å ta henne med til Hollywood. Men senere blir han angrepet og pengene hans stjålet. Bugsy blir reddet av Leroy Smith og jager vekk angriperne. Bugsy innser at Leroy har potensial til å bli en stor bokser. Bugsy introduserer Leroy for Cagey Joe og hjelper ham med å trene. Samtidig forsøker han å hjelpe Fat Sam med å stoppe Dandy Dan og hans gjeng.

 Om filmen 
Filmen er innspilt i Wexham, Iver Heath og Reading. Den hadde verdenspremière i New York 12. september 1976.

Alla rolleinnehaverne var under 16 år da filmen ble spilt inn, og alle sangene er dubbet av voksne.

Det har blitt laget en musikalversjon av filmen.

 Rolleliste (utvalg) 
 Scott Baio som Bugsy Malone 
 Jodie Foster som Tallulah 
 Florrie Dugger som Blousey 
 John Cassisi som Fat Sam 
 Martin Lev som Dandy Dan 
 Dexter Fletcher som Baby Face

 Musikk i filmen 
 Bugsy Malone
 Speakeasy
 Tomorrow
 Bad guys
 I'm Feeling Fine
 My Name's Tallulah
 So You Wanna Be a Boxer
 Ordinary fool
 Down and Out
 You Give a Little Love

 Referanser 

 Eksterne lenker 


 Bugsy Malone i Scenewebarkivet

Kategori:Filmer fra 1976
Kategori:Filmmusikaler
Kategori:Britiske filmkomedier
Kategori:Engelskspråklige filmer
Kategori:Italienskspråklige filmer